Die weerburo het gewaarsku dat sneeu, reën en koue temperature verwag kan word nadat sterk yswinde Maandag die Wes-Kaap getref het. "Die aanhoudende binnelandse vloei aan die Kaapse suidkus sal na verwagting wydverspreide reënbuie en moontlike swaar reën aan die kus tot gevolg hê, waarna dit na die binnelandse gebiede sal versprei."
Die bibberweer sal na verwagting Dinsdag en Woensdag verskerp. "Teen Woensdag sal daar na verwagting koue temperature oor die westelike dele van Limpopo, Gauteng, die hoëveld van Mpumalanga en groot dele van KwaZulu-Natal voorkom.
Volgens die weerburo sal die Wes-Kaap na verwagting swaar reën kry terwyl verspreide donderbuie moontlik oor die sentrale en westelike dele van die land sal voorkom. Temperature onder vriespunt kan moontlik ligte sneeu oor dele van die Oos-Kaap tot gevolg hê.
Lekker Wes-Kaapse winter…heerlik en om te geniet. Dankie Vader vir die genadegawes!
Daar is ander wat nie die luukse van warm klere en komberse het nie.
Gee vandag, more is dit koud.!
Tyd vir lekker sop, sterk kerries en rooiwyn met biltong. En dan vergeet mens nie ander wat minder het nie, hou maar 'n lemoen of twee en paar pakkies sop (vat nie baie plek) in die kar vir die hongergesigte langs die pad!